Document ID: 32008R0182

ΚΑΝΟΝΙΣΜΌΣ (ΕΚ) αριθ. 182/2008 ΤΗΣ ΕΠΙΤΡΟΠΉΣ
της 28ης Φεβρουαρίου 2008
όσον αφορά την τροποποίηση του κανονισμού (ΕΚ) αριθ. 1146/2007 της Επιτροπής σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο δημοσιονομικό έτος 2008 για την παροχή τροφίμων από τα αποθέματα παρέμβασης στους απόρους της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχείο ζ,
Εκτιμώντας τα ακόλουθα:
(1)
Λόγω της σημαντικής αύξησης των τιμών των τροφίμων κατά το δεύτερο εξάμηνο του 2007, οι χρηματοδοτικοί πόροι οι οποίοι διατίθενται στα κράτη μέλη για το ετήσιο πρόγραμμα διανομής του 2008 σύμφωνα με τον τελικό προϋπολογισμό ήταν περισσότεροι σε σχέση με τους πόρους που προβλέπονται στον κανονισμό (ΕΚ) αριθ. 1146/2007 της Επιτροπής (2). Αυτοί οι νέοι πόροι θα πρέπει να διατεθούν στα κράτη μέλη βάσει των αναγκών τους όπως αυτές προκύπτουν από τις αιτήσεις που υπέβαλαν, σύμφωνα με το άρθρο 1 παράγραφοι 1 και 2 του κανονισμού (ΕΟΚ) αριθ. 3149/92 της Επιτροπής, της 29ης Οκτωβρίου 1992, περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Κοινότητας (3).
(2)
Κατά συνέπεια, πρέπει να τροποποιηθεί αναλόγως ο κανονισμός (ΕΚ) αριθ. 1146/2007.
(3)
Η Διαχειριστική Επιτροπή για την Κοινή Οργάνωση των Γεωργικών Αγορών δεν γνωμοδότησε εντός της προθεσμίας την οποία όρισε ο πρόεδρος αυτής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα του κανονισμού (ΕΚ) αριθ. 1146/2007 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 2008.

Labels: 5
0
3
6
18